Cosatu begin landswyd staak oor werkverliese(Foto: COSATU Today/Twitter) Die vakbondfederasie Cosatu het Woensdag in agt van die nege provinsies begin staak in protes teen toenemende werksverliese. Cosatu sê werkers in verskillende ekonomiese sektore landswyd het oor die afgelope paar jare hul werk verloor as gevolg van onder andere afleggings, privatisering en korrupsie. Die federasie sê hy wil ŉ einde aan dié tendens bring. Alle Cosatu-affiliasies, insluitend die onderwysersvakbond Sadou en die polisievakbond Popcru, het hul gewig agter dié staking gegooi wat in alle provinsies, behalwe in die Wes-Kaap, plaasvind. Cosatu sê sy protesaksie is nie net teen toenemende werksverliese nie, maar ook die impak van staatskaping en korrupsie op die armes en die uitkontraktering en privatisering van openbare en private dienste, insluitend Eskom. Die vakbondfederasie het reageer op die jongste nasionale indiensnemingsyfers wat Dinsdag bekendgemaak is. Dié syfers toon dat Suid-Afrika verlede jaar met ’n werkloosheidskoers van 27,1% geëindig het. Cosatu het gesê dit bevestig sy standpunt dat beleidmakers nié van plan is om die krisis van Suid-Afrika se hoë werkloosheidskoers op te los nie.